Йозеф фон Айхендорф
Промяна

Превод от немски: Владимир Мусаков, —

chitanka.info

Какъв покой навред цари,

светът е сякаш спрял,

пристъпва времето дори

със ход ленив и вял.

В миг трепва нещо там и тук

над ширното поле

и струва ти се, чуваш звук

от удар на криле.

От облаци притулен цял,

просторът сив трещи,

засвирва вятър повилнял —

и си отдъхваш ти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.